Na 67. sjednici Upravnog odbora Hrvatske agencije za malo gospodarstvo, inovacije i investicije (HAMAG-BICRO), održanoj 7. prosinca 2020. donesene su sljedeće odluke:

Doneseno je Godišnje izvješće Hrvatske agencije za malo gospodarstvo, inovacije i investicije za 2019. godinu.

Donesena je Odluka o raspodjeli rezultata za 2019. godinu.

Usvojen je Godišnji financijski plan HAMAG-BICRO-a za 2021. godinu i projekcije za 2022. i 2023. godinu.

Dana je suglasnost Upravi za donošenje Odluke o izmjena Programa dodjele državnih potpora u svrhu podrške gospodarstvu u aktualnoj pandemiji COVIDA-19, Odluke o izmjenama i dopunama Programa dodjele državnih potpora Hrvatske agencije za malo gospodarstvo, inovacije i investicije i Odluke o moratoriju na plaćanje rata zajmova.

Donesene su Odluke o usvajanju Uvjeta provedbe Financijskih instrumenata "ESIF pojedinačna jamstva", "COVID-19 zajam za obrtna sredstva" i "Mikro i mali zajmovi za ruralni razvoj".

Na temelju Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja, otpisana su dospjela potraživanja HAMAG-BICRO-a prema dužnicima pravnim osobama koje su brisane iz sudskog registra.